ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
1 เม.ย. 2558

สรุปภาวะตลาดภาคเช้า : SET ดูเก่งกว่าภูมิภาค – แม้ Sentiment ตลาดต่างประเทศจะเป็นลบ อย่างไรก็ตาม SET ดูแข็งแกร่งกว่าภูมิภาคด้วย Sentiment ที่ดีภายในประเทศ จากยกเลิกกฎอัยการศึก มาพอดีกับญี่ปุ่นซึ่งผ่อนปรนเรื่องการบินของไทย สร้าง Sentiment เชิงบวกต่อกลุ่มท่องเที่ยว รวมถึงเม็ดเงินจากทริกเกอร์ฟันด์ หนุน SET ปิดตลาดภาคเช้าที่ 1514.10 จุด +8.16 จุด ด้วยมูลค่าซื้อขายยังเบาบางระดับ 1.6 หมื่นลบ. กลุ่มหลักบวกลบไม่มาก ที่โดดเด่น คือ ขนส่ง +1.8% (หุ้นสายการบิน และ AOT ฟื้นตัว) และรับเหมาฯ +2.5% ด้านตลาดภูมิภาคส่วนใหญ่อยู่ในแดนลบ มีเพียงฮ่องกง และจีน ที่โดดเด่น ลุ้นนโยบายกระตุ้นเศรษฐกิจเพิ่ม หลังรายงาย PMI ทั้งภาครัฐ และ HSBC ไม่มีสัญญาณฟื้นตัว
กลยุทธ์ที่แนะนำ :ช่วงบ่าย: ลุ้นไปต่อเลยที่แนวต้าน 1518-1520 จุด พร้อมยกฐานขึ้นมาที่ 1500 จุด จะไปต่อ การลงสลับไม่ควรต่ำกว่านี้ แรงหนุนหลักคาดมาจาก เม็ดเงินทริกเกอร์ ฟันด์ ที่น่าจะทยอยใส่เม็ดเงินเข้ามาบ้างแล้ว และยังมีคิวรอต่ออีก จากกองทุนซึ่งยังอยู่ในช่วงเสนอขาย ส่วน Fund flow ต่างชาติยังต้องติดตามว่าจะเริ่มกลับเข้ามาต่อเนื่องหรือไม่? หลังปลดล็อคคำว่า Martial law แล้ว กลยุทธ์ สำหรับนักลงทุน การอ่อนตัวยังเป็นโอกาสซื้อสะสมในหุ้นพื้นฐาน ซึ่งแนะนำอีกครั้งบริเวณ 1476 จุด ส่วนการเก็งกำไรทำได้ โดยให้ระวัง SET ต่ำกว่า 1500 จุด sentiment จะกลับมาเป็นลบ ทั้งนี้ หุ้นแนะนำตามสัญญาณเทคนิค ได้แก่ IFEC (รับ 12.60 ต้าน 13.80 Cut 12.00) และ RICH (รับ 1.74 ต้าน 1.86 Cut 1.69)